Canavalia rosea

Kacang laut, kekara laut atau kacang rangrang (nama botani: Canavalia rosea) ialah spesies tumbuhan berbunga dalam genus Canavalia keluarga Fabaceae, ia ditemukan di kawasan pantai atau berpasir tropika dan subtropika.

 Peristilahan 
Nama kacang laut digunakan di Singapura, Sarawak, dan Brunei.

 Botani 
 Batang-batang 
Batang sulurnya menjalar dengan panjang lebih daripada 6 meter dan ketebalan kira-kira 2.5 sentimeter, pangkalnya berkayu. Helai daunnya terdiri daripada tiga anak daun bujur berukuran 3–15 sm, daun-daun ini melipat apabila didedahkan kepada cahaya matahari pada waktu tengah hari.

 Bunga dan lenggai 
Bunga-bunga kacang laut tumbuh pada bulir bertangkai panjang, sekuntum bunga berukuran 2–5.1 sm panjang dan berwarna merah jambu keunguan dengan jalur putih di tengah. Buahnya jenis lenggai yang lurus atau sedikit melengkung dengan 6–15.2 sm panjang, setiap lenggai mempunyai 2–10 biji benih.

 Kegunaan 
Biji dan lenggai muda boleh dimakan terutamanya selepas direbus. Bunganya boleh dibuat rempah.

 Rujukan 

rosea